
Втори допълнителен протокол към Всемирната пощенска конвенция

Пълномощните представители на правителствата на страните-членки на Всемирния пощенски съюз, по време на конгреса конгрес в Дубай, на основание на чл. 29.2 от Устава, сключен на 10 юли 1964 г. във Виена, приеха, по общо съгласие и на основание на чл. 24.3 и 24.5 от Устава, следните изменения към Всемирната пощенска конвенция.

Член I
[bookmark: _Hlk209088104](изменя член 4)
[bookmark: _Hlk209088116]Свобода на транзита

1. Принципът на свободата на транзита е заложен в член първи на Устава. Той води до задължението за всяка страна членка да гарантира, че нейните избрани оператори упътват винаги по най-бързите маршрути и с най-сигурните средства, които те използват за техните собствени пратки, затворени експедиции и писмовни пратки на открито, които им се предават от друг избран оператор. Този принцип се прилага също и за погрешно упътените пратки или погрешно упътените експедиции.

2. Страните членки, които не участват в размяната на пощенски пратки, съдържащи инфекциозни вещества или радиоактивни материали, имат право да не допускат тези пратки в транзит през тяхната територия. По отношение на транзита на открито, същото се отнася и до печатните произведения, периодичните издания, списанията и малките пакети, чието съдържание не отговаря на законовите разпоредби, уреждащи условията за тяхното публикуване или движение в преминаваната страна. Освен това, не се допуска транзит на открито за чувалите „М”.

3. Свободата на транзита на пощенските колети е гарантирана върху цялата територия на Съюза. 

4. Ако страна членка не спазва разпоредбите за свободата на транзита, останалите страни членки имат право да прекратят предоставянето на пощенски услуги с тази страна членка.

Член II
[bookmark: _Hlk209088188](изменя член 6)
[bookmark: _Hlk209088206]Пощенски марки

1. Наименованието „пощенска марка” е защитено по смисъла на настоящата Конвенция и е запазено изключително за марките, които отговарят на условията на този член и на Правилниците.

2. Пощенската марка:

2.1 	се издава и пуска в употреба изключително под отговорността на страната членка или на територията, съгласно Актовете на Съюза;

2.2	е атрибут на суверенитета и представлява доказателство за заплащане на цената, съответстваща на номиналната ѝ стойност, когато е поставена върху пощенска пратка в съответствие с Актовете на Съюза;

2.3	трябва да бъде в употреба в страната членка или на територията издател, за използване за целите на заплащането или за филателни цели, съобразно нейното национално законодателство; 

2.4	трябва да е достъпна за всички потребители на страната членка или на територията издател.

3.	Пощенската марка съдържа:

3.1	наименованието на страната членка или територията на издаване, изписано с латински букви или съкращение на наименованието, което официално представлява страна членка или територия, ако същата е отправила искане за това от Международното бюро, в съответствие с условията, посочени в Правилниците[footnoteRef:1]; [1:  Изключение се предвижда само за Обединеното кралство на Великобритания и Северна Ирландия, страната която е изобретила пощенската марка.] 


3.2	номиналната стойност, изразявана:

3.2.1	по принцип, в официалната валута на страната или територията издател, или представена под формата на буква или символ;

3.2.2	чрез други специфични знаци за идентифициране.

4.	Държавните емблеми, официалните контролни знаци, както и емблемите на междуправителствените организации, които фигурират върху пощенските марки, са защитени, по смисъла на Парижката Конвенция за защита на индустриалната собственост.

5.	Сюжетите и мотивите на пощенските марки трябва :

5.1	да съответстват на духа на въведението на Устава на Съюза и на решенията, взети от органите на Съюза;

5.2	да бъдат в тясна връзка с културната идентичност на страната членка или територията, или да допринасят за развитието на културата, или за опазването на мира;

5.3	в случаите, когато се отнасят до възпоменание на личности или на събития, чужди за страната членка или територията, да имат тясна връзка с тази страна или територия;

5.4	да нямат политически характер и да не бъдат оскърбителни за някоя личност или страна;

5.5	да имат голямо значение за страната членка или за територията.

6.	Пощенските отпечатъци за платена цена, отпечатъците от таксувачни машини и отпечатъците от печатни преси или други средства за отпечатване или поставяне на марки, съответстващи на Актовете на Всемирния пощенски съюз, могат да бъдат използвани само с разрешението на страната членка или на територията.

7.	Преди да издадат пощенски марки, използвайки нови материали или технологии, страните членки трябва да предоставят на Международното бюро необходимата информация по отношение на тяхната съвместимост с машините за обработване на пощата. Международното бюро трябва своевременно да уведоми да това другите страни членки и техните избрани оператори.	


Член III
[bookmark: _Hlk209088421](изменя член 9)
Нарушения

1.	Пощенски пратки

1.1	Страните членки се ангажират да вземат на всички мерки, необходими за предотвратяване на действията, описани по-долу, и за преследване и наказване на извършителите им:

1.1.1	влагане в пощенските пратки на наркотици, на психотропни вещества, както и на опасни материали, които не са изрично разрешени от Конвенцията и Правилниците;

1.1.2	влагане в пощенските пратки на предмети с педофилски или порнографски характер, показващи деца.

2.	Заплащане на пощенски цени и в частност – средства за заплащане 

2.1	Страните членки се ангажират да вземат всички мерки, необходими за предотвратяване, прекратяване и наказване на нарушенията, свързани със средствата за заплащане, които са предвидени в настоящата Конвенция, като:

2.1.1	пощенските марки в употреба или извадени от употреба;

2.1.2	отпечатъците за платена цена;

2.1.3	отпечатъците от таксувачни машини или от печатни преси;

2.1.4	(отпада).

2.2	За целите на настоящата Конвенция, под нарушение, касаещо средствата за заплащане, се разбира някое от изброените по-долу действия, извършени от което и да е лице с намерението да се осъществи незаконно финансово облагодетелстване на извършителя или на трети лица. Наказуеми са следните действия:

2.2.1	фалшифицирането, имитирането или подправянето на средствата за заплащане, както и всеки незаконен или престъпен акт, свързан с тяхното непозволено производство;

2.2.2	изработването, използването, пускането в употреба, търговията, доставянето, разпространяването, пренасянето, представянето или излагането (включително и под формата на каталози или с рекламна цел) на фалшифицирани, имитирани или подправени средства за заплащане;

2.2.3	използването или пускането в употреба за пощенски цели на вече употребени средства за заплащане;

2.2.4	опитите, които имат за цел извършването на изброените по-горе нарушения.

3.	Реципрочност

3.1	Що се отнася до санкциите, не трябва да се прави никакво разграничаване между действията, предвидени в параграф 2, без значение дали става въпрос за национални или международни средства за заплащане; тази разпоредба не подлежи на никакви условия на законова или договорена реципрочност.

Член IV
[bookmark: _Hlk209088459](изменя член 12)
Подаване на писмовни пратки в чужбина

1.	Никой избран оператор не е длъжен да упътва, нито да доставя на получателите писмовни пратки, които податели, живеещи на територията на страната-членка, подават или нареждат да се подадат в чужбина, с цел да се възползват от по-изгодните ценови условия, прилагани там.
2.	Предвидените в параграф 1 разпоредби се прилагат еднакво както за писмовните пратки, изготвени в страната, в която живее подателя, и пренесени след това през граница, така и за писмовни пратки, изготвени в чужбина.
3.	Избраният оператор на местоназначението има право да изиска от избрания оператор на местоподаването да заплати вътрешните цени. В случай, че избраният оператор на местоподаването, не приеме да заплати тези цени в определения от избрания оператор на местоназначението срок, той може или да върне пратките на избрания оператор на местоподаването, като затова има право на възстановяване на разходите по връщането, или да ги третира съгласно националното му законодателство.
4.	Никой избран оператор не е длъжен да отправя, нито да доставя на получателите писмовните пратки, които податели са подали или са наредили да бъдат подадени в голямо количество в страна, различна от тази, където живеят, ако сумата на крайните разходи, които трябва да се вземат, се окаже по-ниска от сумата, която би била взета, ако пратките бяха подадени в страната, в която подателите пребивават. Избраните оператори на местоназначението имат право да изискват от избран оператор на местоподаването възнаграждение, свързано с направените разходи, което не може да надвишава най-високата сума по следните две формули: или 80% от вътрешната цена за равностойни пратки, или цените, приложими съгласно член 28.15. Ако избраният оператор на местоподаването не приеме да заплати исканата сума в определения от избрания оператор на местоназначението срок, последният може или да върне пратките на избрания оператор на местоподаването с право да му бъдат възстановени разходите по връщането, или да ги третира съгласно националното си законодателство.

[bookmark: _Hlk209088573]Член V
(изменя член 14)
Качество на услугата

0bis	Качество на услугата
0bis.1	Качеството на услугата включва дейности, насочени към всички аспекти на предоставянето на услугата, с цел осигуряване на ефективни, достъпни и качествени универсални пощенски услуги. 
0bis.2	Дейностите, свързани с качеството на услугата, включват, без ограничение, измерване, подобряване на качеството, сертифициране и действия по съответствие, обусловени от електронната търговия и стабилна и надеждна мрежа, насочена към търсенето и управлението на веригата за доставки.

0ter	   Нормативи и цели в областта на качеството на услугата
0ter.1	Страните членки или техните избрани оператори трябва да определят, да публикуват и да актуализират своите нормативи и цели в областта на доставянето на входящите писмовни пратки, съдържащи документи, със и без задължително проследяване, както е посочено в Правилниците.
0ter.2	Страните членки или техните избрани оператори трябва да определят, да публикуват и да актуализират своите нормативи и цели в областта на доставянето на входящите пощенски пратки с проследяване, съдържащи стоки, както е посочено в съответните ръководства.
0ter.3	Страните членки или техните избрани оператори трябва също така да определят и да публикуват техните нормативи и цели за изходящи пощенски пратки по отношение на най-важните си местоназначения за пощенски пратки, съдържащи стоки, както е посочено в съответните ръководства. 
0ter.4	Нормативите и целите, увеличени с времето, което обичайно е необходимо за митническо оформяне, не трябва да бъдат по-неблагоприятни от тези, прилагани към съпоставими пратки в тяхната вътрешна услуга. 
0ter.5	Страните членки или техните избрани оператори трябва да измерват прилагането на нормативите за качество на услугата.

[bookmark: _Hlk209089308]Член VI
(изменя член 16)
Освобождаване от пощенски цени

1.	Принцип

1.1	Случаите на освобождаване от заплащане на цени за пощенски услуги са изрично предвидени в Конвенцията. Независимо от това, Правилниците могат да определят разпоредби, предвиждащи освобождаването от заплащане на цени за пощенски услуги, на транзитни разходи, крайни разходи и входящи териториални цени за писмовните пратки и за пощенските колети, изпращани от страните членки, избраните оператори и Регионалните съюзи и свързани с пощенската служба. Освен това, писмовните пратки и пощенските колети, изпращани от Международното бюро на Всемирния пощенски съюз до Регионалните съюзи, до страните членки и до избраните оператори са освободени от всякакви цени за пощенски услуги. Въпреки това, страната-членка на местоподаването или нейният избран оператор има право да събира допълнителни такси за въздушно пренасяне на тези пратки.    

2.	Военнопленници и интернирани граждански лица

2.1	Освобождават се от всякакви цени за пощенски услуги, с изключение на допълнителните цени за въздушно пренасяне, писмовните пратки, пощенските колети и пратките на услугите по пощенските плащания, адресирани до военнопленници или изпращани от тях пряко или с посредничеството на службите, упоменати в Правилниците на Конвенцията и в Споразумението за услугите по пощенските плащания. Лица, принадлежащи на воюваща страна, задържани и интернирани в неутрална страна, се приравняват на военнопленници в точния смисъл на думата по отношение на прилагането на предходните разпоредби. 

2.2	Разпоредбите, предвидени в 2.1, се прилагат и за писмовните пратки, пощенските колети и пратките от услугите по пощенските плащания, произхождащи от други страни и адресирани до интернирани граждански лица, упоменати в Женевската Конвенция от 12 август 1949 г. за защита на граждански лица по време на война или изпращани от тях било пряко, било с посредничеството на службите, посочени в Правилниците на Конвенцията и на Споразумението за услугите по пощенските плащания.

2.3	Службите, посочени в Правилниците на Конвенцията и на Споразумението за услугите по пощенските плащания, също се ползват от безплатно изпращане на писмовните пратки, пощенските колети и пратките от услугите по пощенските плащания, касаещи лицата, упоменати в параграф 2.1 и параграф 2.2, независимо дали ги изпращат или получават направо или в качеството на посредник.

2.4	Освободени от цени за пощенски услуги са колетите с тегло до 5 кг. Границата за тегло се вдига до 10 кг за пратките с неделимо съдържание, както и за тези, предназначени за лагер или за неговите доверени лица, за да бъдат доставени на пленниците.

2.5	В рамките на уреждането на сметките между избраните оператори, за служебните колети, както и за колетите на военнопленниците и на интернираните граждански лица, не се събират никакви цени, с изключение на цените за пренасяне по въздушен път, прилагани за въздушните колети.

3.	Пратки за незрящи и слабовиждащи лица.
3.1	Всяка пратка за незрящи и слабовиждащи лица, изпратена до или от                                    организация за незрящи и слабовиждащи лица или изпратена до или от незрящо или слабовиждащо лице, е освободена от всички цени за пощенски услуги, с изключение на допълнителните цени за въздушно пренасяне, до степента в която тези пратки са допустими като такива във вътрешната услуга на изпращащия избран оператор.

3.2. 	В този член:
3.2.1	незрящо или слабовиждащо лице е лице, което е регистрирано като незрящо или слабовиждащо в неговата или нейната страна или което отговаря на определението на Световната здравна организация за незрящо или слабовиждащо лице;
3.2.2	организация за незрящи и слабовиждащи лица означава институция или асоциация, която обслужва или официално представлява незрящи и слабовиждащи лица;
3.2.3	пратките за незрящи и слабовиждащи лица съдържат кореспонденция, литература под каквато и да е форма, включително като аудио запис, както и оборудване или материали от всякакъв вид, изработени или приспособени да подпомагат незрящите и слабовиждащите лица да преодоляват проблемите със слепотата или с ограниченото си зрение, както е предвидено в Правилниците. 

Член VII
(изменя член 17)
Основни услуги

1.	Страните членки имат грижата техните избрани оператори да осигуряват приемането, обработването, пренасянето и доставянето на писмовни пратки.

2.	Писмовните пратки, съдържащи само документи, включват:

2.1	пратките с предимство и без предимство до 1 килограм;

2.2	писмата, пощенските карти и печатните произведения до 1 килограм;

2.3	пратки за незрящи и слабовиждащи лица до 7 килограма;

3.	Писмовните пратки, съдържащи стоки, включват:

3.1	малки пакети до 2 кг., с предимство и без предимство.

3.2	пратки за незрящи и слабовиждащи лица до 7 килограма, както е посочено в Правилниците.


4.	Писмовните пратки се класифицират според бързината на тяхното обработване и тяхното съдържание, в съответствие с Правилниците.

5.	В системите за класификация, посочени в параграф 4, писмовните пратки могат също така да бъдат класифицирани, в зависимост от техните размери, като малки писмовни пратки (Р), големи писмовни пратки (G) или малки пакети (Е). Границите за размери и тегло са определени в Правилниците.

6.	Граници за тегло, по-високи от тези, посочени в параграфи 2 и 3, се прилагат незадължително за някои категории писмовни пратки, съгласно условията, предписани в Правилниците.

7.	Страните членки трябва също така да имат грижата, техните избрани оператори да осигуряват приемането, обработването, пренасянето и доставянето на пощенските колети до 20 килограма. 

8.		Граници за тегло, по-голямо от 20 килограма, се прилагат незадължително за някои категории пощенски колети, в съответствие с условията, предписани в Правилниците.  

Член VIII
(изменя член 18)
Допълнителни услуги

1.	Страните членки осигуряват предоставянето на следните допълнителни задължителни услуги:

1.1	услугата „Препоръка” за изходящите и входящите писмовни пратки с предимство и за въздушните пратки, които съдържат само документи;

1.2	услугата „Проследяване“ за входящите писмовни пратки с предимство и за въздушните пратки, които съдържат стоки;

2.	Страните членки могат да осигурят предоставянето на следните незадължителни допълнителни услуги, в рамките на взаимоотношенията между избраните оператори, които са се договорили да предоставят тези услуги:

2.1	услугата „Пратки с обявена стойност” за колетите и за писмовните пратки с предимство, съдържащи документи;

2.2	услугата „Пратки с наложен платеж” за писмовните пратки и за колетите;

2.3. 	услугата „Проследяване“ за входящите писмовни пратки с предимство и за въздушните пратки, които съдържат документи и за изходящите писмовни пратки с предимство и за въздушните пратки, които съдържат документи и стоки;

2.4	услугата „Доставяне лично” на писмовните пратки с препоръка или с обявена стойност, съдържащи документи;

2.5	услугата с платени мита и такси при доставка за пратки, съдържащи стоки;

2.6	услугата за обременителни колети;

2.7	услугата за групови пратки „Консигнация” за пратките, групирани от един подател, предназначени за чужбина;

2.8	услугата за връщане на стоки, която включва връщането на стока от получателя на първоначалния подател, с разрешението на последния.

2.9	специални чували, съдържащи вестници, периодични издания, книги и други печатни произведения, за един и същи получател и на един и същи адрес, наричани чували „М“, до 30 кг.

3.	Следните допълнителни услуги, имат едновременно задължителни и незадължителни характеристики:

3.1	услугата „Търговска кореспонденция – международен отговор” (IBRS), която по същество е незадължителна; но всички страни членки или техните избрани оператори са длъжни да осигурят услугата за връщане на пратките „IBRS”;

3.2	(отпада.)

3.3	известие за доставяне за препоръчаните писмовни пратки и писмовните пратки с обявена стойност, съдържащи документи. Всички страни членки или техните избрани оператори приемат известията за доставяне за входящите пратки. Все пак, предоставянето на услугата „Известие за доставяне” не е задължителна за изходящите пратки.
3.4	известие за доставяне за колетни пратки. Всички страни членки или техните избрани оператори приемат входящи колетни пратки с услуга „Известие за доставяне”. Все пак, предоставянето на услугата „Известие за доставяне” не е задължителна за изходящите колетни пратки.

4.	Тези услуги и свързаните с тях цени са описани подробно в Правилниците.

5.	В случай, че елементите на услугите, изброени по-долу, са обект на специални цени във вътрешния режим, избраните оператори имат право да прилагат същите цени и за международните пратки, съгласно условията, посочени в Правилниците:

5.1	доставката на малки пакети с тегло над 500 грама;

5.2	подаване на писмовни пратки в последната минута;

5.3	подаване на пратки извън нормалното работното време на гишетата;

5.4	вземането на пощенската пратка от адреса на подателя;

5.5	оттегляне на писмовна пратка извън рамките на нормалното работно време на гишетата;

5.6	поща до поискване;

5.7	съхранение на писмовни пратки с тегло над 500 грама (с изключение на пратките за незрящи и слабовиждащи лица) и на пощенски колети;

5.8	предаване на колети в отговор на известие за получаване;

5.9	покритие срещу рискове от форсмажорни обстоятелства;

5.10	доставяне на писмовни пратки в извънработно за пощенските служби време.

[bookmark: _Hlk209089400]Член IX
(изменя член 19)
Недопустими пратки. Забрани.

1.	Общи разпоредби

1.1	Не се приемат пратки, които не отговарят на условията, изисквани от Конвенцията и Правилниците. Пратките, изпращани чрез измама или без да са платени всички дължими суми, също не се приемат.

1.2	Изключенията от забраните, изложени в настоящия член, са описани в Правилниците.

1.3	Всички страни членки или техните избрани оператори имат възможност да разширят забраните, изложени в настоящия член, които могат да бъдат приложени незабавно след като бъдат включени в съответния сборник. Всички страни членки или техните избрани оператори, които желаят да разширят или изменят списъка със забранените предмети или които приема под условие, като входящи (или транзитни), трябва да уведоми Международното бюро, което своевременно актуализира съответния сборник.

2.	Забрани, касаещи всички категории пратки:

2.1	Влагането на изброените по-долу предмети е забранено във всички категории пратки:

2.1.1	наркотични и психотропни вещества, както са дефинирани от Международния съвет за контрол над наркотиците или другите непозволени наркотици, които са забранени в страната на местоназначението;

2.1.2	непристойни и неморални предмети;

2.1.3	подправени и пиратски предмети;

2.1.4	други предмети, чиито внос или разпространение са забранени в страната на местоназначението;

2.1.5	предмети, които поради тяхното естество или опаковка могат да представляват опасност за служителите или за обществото, да замърсят или повредят другите пратки, пощенското оборудване или имуществото, принадлежащо на трети лица;

2.1.6	документи, които имат характер на актуална и лична кореспонденция, разменяни между лица, различни от подателя и получателя, или от лицата, живеещи с тях.

3.	Опасни стоки:

3.1 Влагането на опасни стоки, както е посочено в Конвенцията и Правилниците, е забранено във всички категории пратки.

3.2 Влагането на неактивни експлозивни устройства и военно оборудване, включително неактивни гранати, неактивни снаряди и други подобни артикули, както и реплики на такива устройства и артикули, е забранено във всички категории пратки.

3.3	В изключителни случаи се приемат опасни стоки, за което страните членки са изразили съгласие, че приемат такива стоки, за реципрочна размяна или едностранно, при условие че пратките се пренасят в съответствие с националните и международни изисквания и правилници.

4.	Живи животни

4.1 Влагането на живи животни е забранено във всички категории пощенски пратки.

4.2 В изключителни случаи, животните, посочени по-долу, се допускат в писмовните пратки, които са различни от препоръчаните и пратките с обявена стойност :

4.2.1 пчели, пиявици и копринени буби;

4.2.2 паразити и унищожители на вредни насекоми, предназначени за контрол върху тези насекоми и разменяни между официално признати институции;

4.2.3 мухи от семейството на дрозофилите, използвани за биомедицински изследвания и разменяни между официално признати институции.

4.3 В изключителни случаи, животните посочени по-долу, се допускат в колети:

4.3.1 живи животни, чието пренасяне чрез пощенската мрежа е разрешено от националното законодателство на заинтересованите страни;

5.	Влагане на кореспонденция в колетите.

5.1	Влагането на изброените по-долу предмети в пощенските колети е забранено:

5.1.1 кореспонденция, с изключение на архивирани материали, разменяни между лица, различни от подателя и получателя или лицата, живеещи с тях.;

6.	Монети, банкноти и други ценни предмети.

6.1	Забранява се влагането на монети, банкноти, парични знаци или каквито и да са ценности на приносителя, пътнически чекове, платина, злато или сребро, обработени или не, скъпоценни камъни, бижута и други ценни предмети:

6.1.1 в писмовни пратки без обявена стойност;

6.1.1.1 въпреки това, ако националното законодателство на страните на местопроизхождението и на местоназначението го разрешава, всеки от ценните предмети, посочени в т. 6.1 и отнасящи се до документи, могат да бъдат изпращани в затворена опаковка като препоръчани пратки;
6.1.1bisв писмовни пратки с обявена стойност, с изключение на всеки от ценните предмети, посочени в т. 6.1 и съответстващи само на документи, които могат да бъдат изпращани в затворен плик като пратки с обявена стойност, ако националното законодателство на страните на произход и на местоназначение позволява това;

6.1.2 в колети без обявена стойност, освен в случай, че вътрешното законодателство на страните на местопроизхождението и на местоназначението го разрешава;

6.1.3 в колети без обявена стойност, разменяни между две страни, които приемат обявена стойност;

6.1.3.1 освен това, всяка страна-членка или избран оператор има право да забрани влагането на кюлчета злато в колети със или без обявена стойност, произхождащи или предназначени за нейната територия или предавани в транзит на открито през нейната територия; тя може да ограничи реалната стойност на тези пратки.

7.	Печатните произведения и пратките за незрящи и слабовиждащи лица:

7.1 не могат да носят никаква обяснителна бележка, нито да съдържат елемент на кореспонденция;

7.2 не могат да съдържат никакви пощенски марки, никакъв знак за заплащане, унищожен или не, нито някакъв документ, представляващ ценност, освен в случаите, когато пратката съдържа вложени в нея карта, плик или лента, предплатени с цел нейното връщане на подателя и върху които е отпечатан адреса на подателя на пратката или на негов представител в страната на местопроизхождението или на местоназначението на оригиналната пратка.

8.	Обработване на погрешно приети пратки 

8.1 Обработването на погрешно приетите пратки се определя от Правилниците. При все това, пратките, които съдържат предмети, посочени в параграф 2.1.1, 2.1.2, 3.1 и 3.2 в никакъв случай не се упътват до местоназначението, нито се доставят на получателя, нито се връщат на подателя. В случай, че предметите, посочени в 2.1.1, са открити в транзитна пратка, те се третират съгласно националното законодателство на транзитно преминаваната страна. В случай, че предметите, посочени в 3.1 и 3.2 са открити по време на пренасянето, съответният избран оператор има право да премахне такъв предмети от пратката и да се разпорежда с него. Избраният оператор може в такъв случай да изпрати съобщение за пратката до нейното местоназначение, заедно с информацията за мерките, взети по отношение на недопустимия предмет.

Член X
(изменя член 22)
Отговорност на избраните оператори. Обезщетения

1.	Общи положения

1.1	С изключение на случаите, предвидени в член 23, избраните оператори са отговорни за:

1.1.1	загубването, ограбването или повредата на препоръчаните пратки, на обикновените колети и на пратките с обявена стойност;

1.1.2	за връщането на препоръчани пратки, на пратките с обявена стойност и на обикновени колети, без да е посочена причината за недоставянето.

1.2	Избраните оператори не носят отговорност за пратки, различни от цитираните в параграф 1.1.1 и параграф 1.1.2.

1.3	Във всички други случаи, които не са предвидените в настоящата Конвенция, избраните оператори не носят отговорност.

1.4	Когато загубването или пълната повреда на препоръчана пратка, на обикновен колет или на пратка с обявена стойност, са в резултат на форсмажорни обстоятелства, при които не се изплаща обезщетение, подателят има право да поиска да му бъдат възстановени напълно платените от него цени по подаването на пратката, с изключение на цената за застраховка.

1.5	Сумите на обезщетението, което се заплаща, не може да бъдат по-високи от сумите, посочени в Правилниците.

1.6	В случай на отговорност, при определяне на сумата на обезщетението, което се изплаща, не се вземат под внимание непреките загуби, пропуснатите ползи и морални щети.

1.7	Всички разпоредби, които се отнасят до отговорността на избраните оператори са стриктни, задължителни и изчерпателни. Дори в случаите на сериозна грешка, избраните оператори не носят никаква отговорност извън границите, определени в Конвенцията и в Правилниците,. 

2. 	Препоръчани пратки

2.1	В случай на загубване, пълно ограбване или пълна повреда на препоръчана пратка, подателят има право на обезщетение, определено от Правилниците. В случай, че подателят претендира за обезщетение, което е по-малко от предвиденото в Правилниците, избраните оператори имат право да изплатят това по-малко обезщетение и на тази основа да бъдат обезщетени от другите засегнати избрани оператори, ако има такива.

2.2	В случай, че препоръчаната пратка е частично ограбена, или частично повредена, подателят има право на обезщетение, което, по-принцип, отговаря на реалната сума на откраднатото или на повреденото. 

3.	Обикновени колети 

3.1	В случай на загубване, пълно ограбване или пълна повреда на обикновен колет, подателят има право да получи обезщетение, определено в Правилниците. В случай, че подателят претендира за обезщетение, което е по-малко от предвиденото в Правилника за пощенски колети, избраните оператори имат право да изплатят това по-малко обезщетение и на тази основа да бъдат обезщетени от другите засегнати избрани оператори, ако има такива.

3.2	В случай на частично ограбване или частична повреда на обикновен колет, подателят има право на обезщетение, което по-принцип отговаря на реалната стойност на откраднатото или на повреденото.

3.3	Избраните оператори могат да се договорят да прилагат в техните двустранни взаимоотношения, определената сумата за колет, определена в Правилниците, без оглед на теглото на колета.

4.	Пратки с обявена стойност.

4.1	В случай на загубване, пълно ограбване или пълна повреда на пратка с обявена стойност, подателят има право на обезщетение, което по принцип отговаря на обявената стойност, изразена в СПТ.

4.2	В случай, че пратката с обявена стойност е частично ограбена или частично повредена, подателят има право на обезщетение, което по принцип отговаря на реалната стойност на ограбеното или повреденото. При все това, в никакъв случай това обезщетение не може да надвишава стойността на обявената стойност, изразена в СПТ.

5. 	В случай, че писмовна пратка, препоръчана или с обявена стойност, бъде върната, без да е посочена причината за недоставянето ѝ, подателят има право на възстановяване само на заплатената цена по подаването на пратката.

6. 	В случай, че пощенски колет бъде върнат, без да е посочена причината за недоставянето му, подателят има право на възстановяване на заплатената цена по подаването на колета в страната на местопроизхождение и на възникналите разходи при връщането на колета от страната на местоназначението.

7.	В случаите, предвидени в параграфи 2, 3 и 4, обезщетението се изчислява на базата на текущите цени в СПТ на предметите и стоките от същия вид, на мястото и в момента, в който пратката е приета за пренасяне. При липса на текущи цени, обезщетението се изчислява на базата на обикновената стойност на предметите или стоките, оценени на същата основа.

8.	Когато се дължи обезщетение за загубване, пълно ограбване или пълна повреда на препоръчана пратка, на обикновен колет или на пратка с обявена стойност, подателят или в зависимост от случая получателят има право да получи обратно и платените цени и налози по подаването на пратката, с изключение на цената за препоръката или за застраховката. Същото се отнася и за препоръчаните пратки, за обикновените колети, както и за пратките с обявена стойност, които получателите отказват да получат заради лошото им състояние, при условие, че то е по вина на избрания оператор и ангажира неговата отговорност.

9.	Освен разпоредбите предвидени в параграфи 2, 3 и 4, получателят има право на обезщетение за ограбена, повредена или изгубена препоръчана пратка, обикновен колет или за пратка с обявена стойност, в случай че подателят писмено се откаже от правата си в полза на получателя. Този отказ не е необходим в случаите, когато подателят и получателят са едно и също лице.

10.	Избраният оператор на местопроизхождението има право да изплати на подателите в своята страна обезщетенията, предвидени от нейното вътрешно законодателството за препоръчани пратки и за колети без обявена стойност, при условие, че не са по-ниски от определените в параграф 2.1 и 3.1. Същото важи и за избрания оператор на местоназначението, в случаите, когато се изплаща обезщетение на получателя. Същевременно, сумите, определени в параграф 2.1 и параграф 3.1 се прилагат:

10.1	в случай на иск срещу отговорния избран оператор; или

10.2 	когато подателят се откаже от правата си в полза на получателя.

11.	Към този член не се прилагат никакви уговорки по отношение продължаването на крайния срок за рекламации и изплащането на обезщетение на избраните оператори, включително периоди и условия, фиксирани в Правилниците, освен в случай на двустранно споразумение.

[bookmark: _Hlk209089700]




Член XI
(изменя член 23)
Освобождаване от отговорност на страните членки 
и на избраните оператори

1. Избраните оператори престават да бъдат отговорни за препоръчаните пратки, за колетите и за пратките с обявена стойност, доставянето на които са извършили съгласно тяхното национално законодателство за пратки от същия вид. Все пак, отговорността се запазва в следните случаи :

1.1 когато е установена повреда или ограбване преди или по време на връчването на пратката;

1.2 когато, ако националната регламентация разрешава това, получателят или подателят в случай, че пратката е върната в местоподаването, прави уговорки при доставянето на ограбена или повредена пратка;

1.3 когато, ако националната регламентация разрешава това, препоръчаната пратка е доставена в пощенска кутия, но получателят заяви, че не я е получил;

1.4 когато, получателят или в случай на връщане в мястото на подаването, подателят на колет или на пратка с обявена стойност, въпреки редовно поставения подпис, заяви незабавно пред избрания оператор, който му е доставил пратката, че е констатирал щета. Той трябва да докаже, че ограбването или повредата не са станали след доставянето. Терминът „незабавно” се тълкува съгласно националното законодателство.

2.	Страните членки и избраните оператори не носят отговорност :
2.1	при форсмажорни обстоятелства, съгласно член 18.5.9;
2.2	в случай, че не могат да дадат сметка за пратките вследствие унищожаването на служебната документация, настъпило в резултат на форсмажорни обстоятелства, ако тяхната отговорност не е била доказана по друг начин;
2.3	когато изгубването или повреждането е причинено от грешка или небрежност на подателя или произтича от естеството на съдържанието;
2.4	когато се отнася за пратки, които попадат под забраните, предвидени в член 19;

2.5	в случай на конфискуване, по силата на националното законодателство на страната на местоназначението, съгласно уведомление от страната-членка или от избрания оператор на тази страна;
2.6	когато се касае за пратка с обявена стойност, коята е била предмет на невярно обявяване на по-висока стойност в сравнение с реалната стойност на съдържанието;
2.7	когато подателят не е направил никакви рекламации в срок от шест месеца, считано от деня след подаване на пратката;
2.8	когато се касае за колети, предназначени за военнопленници и за интернирани граждански лица;
2.9	когато има подозрение, че подателят е действал с измамнически подбуди с цел да получи обезщетение.
3.	Страните членки и избраните оператори не носят никаква отговорност за митническите декларации, без значение от тяхната форма и съдържание, и за взетите решения от митническите служби по време на проверка на пратките, които подлежат на митнически контрол.



Член XII
(изменя подзаглавие A на част VII и член 27)

Част VII
Заплащания

[bookmark: _Hlk209089833]A.	Общи разпоредби за заплащанията и транзитни разходи

Член 27
[bookmark: _Hlk209089969]Транзитни разходи

1. Затворените експедиции и пратките в транзит на открито, разменяни между избрани
оператори или между две станции в една и съща страна членка, с помощта на услугите на един или повече други избрани оператори (трети служби) подлежат на заплащане на транзитни разходи. Тези разходи представляват възнаграждение за услугите, свързани със сухопътното, морското и въздушното транзитно преминаване. Този принцип се прилага също така и за погрешно насочените пратки и погрешно упътените експедиции.

2	Колетите, разменяни между два избрани оператора или между две станции в една и съща страна членка, с помощта на услугите на сухопътното преминаване на един или повече други избрани оператори, подлежат на заплащане на транзитни разходи, дължими на избраните оператори, които участват в сухопътното преминаване, както е посочено в Правилниците и съгласно приложимата тарифна стъпка според разстоянието.  
2.1	За колети в транзит на открито, междинните избрани оператори имат право да изискват единната тарифа за пратка, посочена в Правилниците.
2.2	Транзитните разходи за сухопътно преминаване се заплащат от избрания оператор на страната на местопроизхождение, освен ако Правилниците предвиждат изключение от този принцип. 

Член XIII
(нов член 27bis)
[bookmark: _Hlk209090046]Заплащания. Общи разпоредби

1.	С уговорката на предвидените в Правилниците случаи на освобождаване, всеки избран оператор, който получава от друг избран оператор пощенски пратки, има право да получи от избрания оператор на местоподаването възнаграждение за покриване на разходите, направени по получените пощенски пратки.

2.	За прилагането на разпоредбите, касаещи заплащането на крайните разходи от техните избрани оператори, страните и териториите се класифицират съгласно списъците, изготвени за целта от Конгреса с резолюция С 4/2025 г., както следва:

2.1.	страни и територии, участващи в целевата система преди 2010 г. (група А);
2.2.	страни и територии, участващи в целевата система от 2010 г., 2012 г. и 2016 г. (група В);
2.3.	страни и територии в целевата система от 2027 г. (група С).


3. 	Възнаграждението за крайните разходи ще се базира на качеството на предоставяната услуга в страната на местоназначението. Съветът за пощенска експлоатация ще бъде упълномощен да отпуска премии към възнаграждението, посочено в членове 28, 29, 30 и 33, с цел да подтикне към участие в системата за контрол и да компенсира избраните оператори, които постигат тяхната цел за качеството. Съветът за пощенска експлоатация може, също така, да определи наказания в случай на незадоволително качество, но възнаграждението на избраните оператори не може да бъде по-малко от минималното възнаграждение, посочено в членове 28, 29, 30 и 33.
4.	Всеки избран оператор може да се откаже напълно или частично от възнаграждението, предвидено в параграф 1.

5.	Съветът за пощенска експлоатация има право да отпуска премии и/или да налага глоби по отношение на спазването от страна на избраните оператори на изискванията за предоставяне на предварителни електронни данни за малките пакети (Е) от писмовните пратки и колетите.

6.	Всеки избран оператор може, при двустранни или многостранни споразумения, да прилага други системи на възнаграждение за уреждане на сметките по крайните разходи. 

7.	Избраните оператори могат, без да е задължително, да разменят поща без предимство, прилагайки 10% отстъпка от крайните разходи, прилагани за пощата с предимство.

8.	Достъп до вътрешния режим. Директен достъп.

8.1 По принцип, всеки избран оператор на страна в група А предоставя на разположение на останалите избрани оператори всички цени, срокове и условия, които предлага във вътрешния си режим, при същите условия, на националните си клиенти. Избраният оператор на местоназначението преценява дали избраният оператор на местопроизхождението е изпълнил или не условията и начините на директния достъп. 

8.2 Избраните оператори на страните в групи В и С могат да изберат да направят достъпни за ограничен брой избрани оператори, условията, предлагани в рамките на вътрешната им служба, на реципрочна основа, за изпитателен срок от две години. След изтичането на този период, те трябва да изберат или да прекратят достъпа до условията, предлагани в рамките на вътрешната им услуга или да продължат и да направят условията, предлагани в рамките на тяхната вътрешна услуга, достъпни за всички избрани оператори. 

8.3 Ако избраните оператори на страните в групи В и С поискат да получат от избраните оператори на страните в група А да прилагат за тях условията, предлагани в рамките на вътрешната им услуга, те трябва да предоставят на всички останали избрани оператори цените, сроковете и условията, които предлагат в рамките на вътрешната им услуга, при условия, идентични на тези, предлагани на  националните им клиенти.
[bookmark: _Hlk202777694]9	Започвайки с цените, в сила от 2027 г., за колети с обявена стойност се дължи допълнително плащане от 1.500 СПТ за пратка съгласно разпоредбите, предвидени в Правилниците. Допълнителното плащане трябва да бъде намалено на 0.300 СПТ на пратка, когато тарифите, нотифицирани съгласно чл. 33.1.2 включват известие за доставяне. Избраните оператори, които прилагат таксата въз основа на разпоредбите на член 33.8.1, получават сумата съгласно този член, увеличена с 0,300 СПТ.

Член XIV
(изменя член 28)
Крайни разходи. Общи разпоредби

1 до	(отпада.)
6
1.	Заплащането за писмовните пратки, включително за пощенските пратки в големи количества, с изключение на чувалите „М” и пратките IBRS, се определя на базата на прилагането на цени за пратка и за килограм, отразяващи разходите за обработка в страната-членка на местоназначението. Цените, прилагани за пратките с предимство във вътрешната услуга, които са част от предоставянето на универсалната пощенска услуга, се използват като база за изчисляването на крайните разходи. 

2.	Размерът на крайните разходи се изчислява като се вземе предвид, където е приложимо във вътрешната услуга, класификацията на пратките въз основа на техния размер, както е предвидено в член 17.5.

2.1	Цените за пратка и за килограм са разделени на цени за малки (Р) и големи (G) писмовни пратки, обемни писмовни пратки (Е) и малки пакети (Е). 

3.	Избраните оператори в целевата система разменят пощенски пратки, разделени според техния размер и/или съдържание, в съответствие с условията, посочени в Правилниците.

4.	Заплащането на пратките „Търговска кореспонденция – международен отговор” се извършва съобразно съответните разпоредби в Правилниците.

5. През 2026 г., двете съставящи за пратка и за килограм се преобразуват в една  обобщена цена за килограм на базата на усреднен световен брой от пратки за килограм, където писмовните пратки, съдържащи документи (с размери P и G)  съответстват на 6.36 пратки с тегло 0.265 килограма и обемни писмовни пратки (Е) и малки пакети (Е) съответстват на 2.70 пратки с тегло 0.735 килограма, с изключение на потоците, за които съставът на един килограм поща се определя въз основа на извадково изследване, в съответствие с условията, определени в Правилниците, както следва:

5.1	всички потоци между страните в група A;
5.2	потоците между страните в група В и между тези страни и страните в група А над 50 тона;
5.3	потоците между страните в група С и между тези страни и страните в групи А и В над 75 тона.

6  	От 2027 г., за потоци поща над 15 тона писмовните пратки трябва да бъдат разделяни въз основа на тяхното съдържание, чрез оформяне на експедиции за пратки, съдържащи документи (размери P и G) и малки пакети (E).
6.1	 Съветът за пощенска експлоатация определя допълнителните оперативни, статистически и счетоводни процедури за обмена на пощенски пратки, разделени въз основа на техния размер и/или съдържание.
6.1.1	За потоци под 15 тона и за потоци над 15 тона, когато теглото на документите е под 25 тона, между страни от група А разделянето по размер и съдържание с извършване на статистическо преброяване за установяване на броя на пратките въз основа на извадково изследване се прилага, ако избраният оператор на получаване уведоми другата страна за това до 30 септември на предходната година, за прилагане от 1 януари на следващата година. .
6.2	Когато писмовните пратки са разделени между пратки, съдържащи документи (размери P и G) и малки пакети (E), двете съставящи за пратка и за килограм се преобразуват в една обобщена цена за килограм на базата на усреднен световен брой от пратки за документи и малки пакети (Е), съответно, както следва:
6.2.1	За експедиции, съдържащи документи (размери P и G): 24.06 пратки с тегло 1 килограм;
6.2.2	За експедиции, съдържащи малки пакети (E): 3.66 пратки с тегло 1 килограм;
6.3	За потоци, при които обемът на документите надвишава 25 тона, броят на пратките в точка 6.2.1 се заменя с броя на пратките, определен въз основа на извадково изследване в съответствие с условията, определени в Правилниците. 
6.3.1	За потоци, изпратени от страни в група С, които са между 15 и 75 тона, се прилага обща тарифа за килограм за документи (размери P и G), определена въз основа на броя на пратките, описан в параграф 6.2.1, и минималните тарифи в член 30.5, както следва:
6.3.1.1	за 2027 г.: 11.497 СПТ за килограм;
6.3.1.2	за 2028 г.: 12.008 СПТ за килограм;
6.3.1.3	за 2029 г.: 12.549 СПТ за килограм;
6.3.1.4	за 2030 г.: 13.120 СПТ за килограм.
6.4	Когато писмовните пратки се разделят на пратки, съдържащи документи (размери P и G), и малки пакети (E), броят на пратките от малки пакети (E) от писмовните пратки в точка 6.2.2 се заменя с броя на пратките, определен въз основа на данни от преброяване или извадково изследване в съответствие с условията, определени в Правилниците, с изключение на потоците, изпращани от страни от група C, които са между 15 и 75 тона през 2027 г., за които се прилага тарифата от 5,058 СПТ за килограм за малки пакети (E) от писмовни пратки.             

7	Започвайки с цените, в сила от 2027 г. и нататък, за потоци, при които пратките не са разделени, въз основа на тяхното съдържание, двете съставящи за пратка и за килограм се преобразуват в една обобщена цена за килограм на базата на усреднен световен брой от пратки за килограм, където писмовните пратки, съдържащи документи (с размери P и G)  съответстват на 6.36 пратки с тегло 0.265 килограма и малки пакети (Е) съответстват на 2.70 пратки с тегло 0.735 килограма.
7.1	Ако потоците надвишават 15 тона и писмовните пратки не са разделени, въз основа на тяхното съдържание, избраният оператор на местоназначението може да определя състава на пощенския поток, въз основа на извадково изследване в съответствие с условията, определени в Правилниците.“
7.2	Ако потоците, изпратени от страните в група С надвишават 15 тона и писмовните пратки не са разделени, въз основа на тяхното съдържание, не се прилагат разпоредбите на параграф 6.3.1 и на член 29.1.5.6.1.

8	За потоци, изпратени от страни в група С, се прилага обща тарифа за килограм, както следва:
8.1	за 2026 г., под 75 тона: 6.472 СПТ за килограм;
8.2	за 2027 г., под 15 тона: 6.767 СПТ за килограм;
8.3	за 2028 г., под 15 тона: 7.071 СПТ за килограм;
8.4	за 2029 г., под 15 тона: 7.389 СПТ за килограм;
8.5	за 2030 г., под 15 тона: 7.724 СПТ за килограм.

9	Чувалите „М” с тегло под 5 кг. се смятат за тежащи 5 кг. за целите на възнаграждението за крайните разходи. Прилаганите крайни разходи за чувалите „М” са:
9.1	за 2026 г., 1.153 СПТ за килограм;
9.2	за 2027 г., 1.205 СПТ за килограм;
9.3	за 2028 г., 1.259 СПТ за килограм;
9.4	за 2029 г., 1.316 СПТ за килограм;
9.5	за 2030 г., 1.375 СПТ за килограм.

10	За препоръчаните пратки се предвижда допълнително възнаграждение от 1.745 СПТ за пратка за 2026 г., 2.500 СПТ за пратка за 2027 г., 2.613 за пратка за 2028 г. , 2.731 за пратка за 2029 г. и 2.854 СПТ за 2030 г. Съветът за пощенска експлоатация има право да отпуска премии към възнаграждението за тези и за други допълнителни услуги, когато предоставяните услуги съдържат допълнителни характеристики, които трябва да се специфицират в Правилниците.

11	За пратките с обявена стойност, съдържащи документи (размери P и G) се предвижда допълнително възнаграждение от 2.045 СПТ за пратка за 2026 г., 2.800 СПТ за пратка за 2027 г., 2.913 за пратка за 2028 г. , 3.031 за пратка за 2029 г. и 3.154 СПТ за 2030 г. Съветът за пощенска експлоатация има право да отпуска премии към възнаграждението за тези и за други допълнителни услуги, когато предоставяните услуги съдържат допълнителни характеристики, които трябва да се специфицират в Правилниците.

12	За услугата „проследяване на пратките“ се предвижда допълнително възнаграждение за пратка, в съответствие с условията, предвидени в Правилниците. Съветът за пощенска експлоатация има право да отпуска премии към възнаграждението за услугата „проследяване на пратките“ въз основа на изпълнението при електронното пренасяне на информацията, както е специфицирано в Правилниците. 

13	За малките пакети (Е), препоръчаните пратки, пратките с обявена стойност и пратките с услугата „проследяване“, които нямат идентификатор под формата на баркод или които имат идентификатор под формата на баркод, но той не е в съответствие с Технически стандарт S10 на ВСП, се заплаща допълнително по 0,5 СПТ на пратка, освен ако обратното не е двустранно договорено.

11[footnoteRef:2]	(отпада.) [2:  Номериране на неизменената версия на Конвенцията.] 


14	Възнаграждението за недоставените и върнати писмовни пратки е посочено в Правилниците. 

15	За целите на възнаграждението за крайните разходи, писмовните пратки, изпратени в големи количества, в съответствие с условията, посочени в Правилниците, се считат за „пощенски пратки в големи количества”. 
15.1	Заплащането за пощенски пратки в големи количества, съдържащи стоки, се определя, както е предвидено в чл. 29.1.4 или 29.1.2, според приложимото. Не се прилагат условията в параграфи 6.4 и 8 и членове 29.1.5.6.1 и 29.4.
15.2	Заплащането за пощенски пратки в големи количества, съдържащи документи  (размери P и G), се определя, както е предвидено в чл. 30. Не се прилагат условията в параграфи 6.3.1 и 8.
15.3	Избраният оператор на местоназначението може да поиска плащането чрез прилагане на тарифи на пратка и на килограм. Алтернативно, плащането се определя чрез прилагане на обща тарифа за килограм въз основа на на усреднен световен брой на един килограм поща съгласно параграфи 5 и 7, на базата на тарифите за пратка и за килограм, посочени в членове 29 и 30. Условията в параграф 8 и членове 29.1.5.6 и 29.4 не се прилагат при изчисляването на общата тарифа за килограм. 


14 и	(отпада.)
15[footnoteRef:3] [3:  Номериране на неизменената версия на Конвенцията.] 


16	Никакви уговорки не се прилагат към този член.


[bookmark: _Hlk209090376]Член XV
(изменя член 29)
Крайни разходи. Разпоредби, прилагани за определяне на цените за възнаграждение за обемни писмовни пратки (Е) и малки пакети (Е)

1	Общи разпоредби
1.1	Разпоредбите на този член се прилагат еднакво към възнагражденията за обемни писмовни пратки (Е) през 2026 г. 
1.2	През 2026 г. цените за обемни писмовни пратки (Е) и малки пакети (Е) се изчисляват при размер P/G с тегло 0.273 килограма, без всякакви данъци и такси, както са посочени в член 30.1.
1.2.1	Цените през 2026 г. не трябва да водят до увеличение с повече от 13% на приходите за обемни писмовни пратки (Е) и малки пакети (Е) с тегло от 0.273 килограма, в сравнение с 2025 г.
1.2.2	През 2026 г., цените в 1.2 не могат да бъдат по-високи от 1.265 СПТ за пратка и 2.844 СПТ за килограм.
1.2.3	През 2026 г., цените в 1.2 не могат да бъдат по-ниски от 0.819 СПТ за пратка и  1.842 СПТ за килограм.
1.2.4	Допълнителни условия по отношение на изчисляването на тези цени са посочени в Правилниците.
1.3	Започвайки с цените, в сила от 2027 г. нататък, всеки избран оператор трябва да  уведоми Международното бюро за вътрешните си цени за еквивалентни услуги, с оглед определянето на цените за възнаграждение за малки пакети (Е), в съответствие с този член. 
1.4	В допълнение, избраните оператори могат да уведомяват Международното бюро в срок до 1 май на годината, предхождаща календарната година, в която ще се прилагат собствените цени, относно собствените си цени за пратка и собствените си цени за килограм, изразени в национална валута или СПТ, които ще се прилагат в следващата календарна година за обемни писмовни пратки (Е) и малки пакети (Е) през 2026 г. и само за малки пакети (Е) от 2027 г. Международното бюро трябва всяка година да преобразува обявените в национална валута собствени цени в стойности, изразени в СПТ. За да се изчислят цените в СПТ, Международното бюро трябва да използва среден месечен валутен курс за петмесечен период, който приключва до последния ден на месец февруари на годината, предхождаща календарната година, в която ще се прилагат собствените цени. Получените стойности на цените ще бъдат съобщавани от Международното бюро чрез циркулярно писмо, не по-късно от 1 юли на годината, предхождаща календарната година, в която ще се прилагат собствените цени. 
1.4.1	Собствените цени, приложими към обемни писмовни пратки (Е) и/или малки пакети (Е), които са били обявени съгласно този член, заменят цените, определени съгласно 1.2. 
1.5	Съгласно предвиденото в 1.6, собствените цени трябва:
1.5.1	при средно тегло на малък пакет (Е) от 0.273 килограма, да не бъдат по-високи от специфичните за страните горни граници на цените, изчислени в съответствие с параграф 1.6; 
1.5.2	да не надвишават 70%, или приложимия процент в параграф 8, от вътрешната цена за единични пощенски пратки, равностойни на малки пакети (Е), които се предлагат от избрания оператор в рамките на вътрешната му услуга и са в сила от 1 май на годината, предхождаща календарната година, в която ще се прилагат собствените цени;
1.5.3	да бъдат базирани на цената за вътрешна единична пощенска пратка, която е в сила за пратки, за които избраният оператор при извършване на вътрешните услуги е определил максимални размери за малки пакети (Е);
1.5.4	  да бъдат на разположение на всички избрани оператори;
1.5.5	  да бъдат прилагани единствено за малки пакети (Е);
1.5.6	да бъдат прилагани за малки пакети (Е), изпращани от страните в група С, ако общия обем на потоците поща надвишава 75 тона годишно;
1.5.6.1	когато общият обем на потоците поща е под 75 тона, но е повече от обема, определен в чл. 28.6, към малките пакети (Е) от група С се прилагат следните цени:
1.5.6.1.1	за 2028 г., 0.895 СПТ за пратка и 2.012 СПТ за килограм;
1.5.6.1.2	за 2029 г., 0.935 СПТ за пратка и 2.103 СПТ за килограм;
1.5.6.1.3	за 2030 г., 0.977 СПТ за пратка и 2.198 СПТ за килограм.
1.1.7[footnoteRef:4]	(отпада.) [4:  Номериране на неизменената версия на Конвенцията.] 

1.6	Собствените цени за пратка и за килограм за малки пакети (Е) не трябва да бъдат по-високи от горната граница на цените за всяка страна, определена чрез линейна регресия от 11 пункта, съответстващи на 70%, или на приложимия процент в параграф 8, от цената за единична пощенска пратка с предимство на равностойната вътрешна услуга за малки пакети (Е), с тегло от 20 гр., 35 гр., 75 гр., 175 гр., 250 гр., 375 гр., 500 гр., 750 гр., 1 000 гр., 1 500 гр. и 2 000 гр., без ДДС и всякакви данъци.
1.6.1	Определянето дали собствените цени надвишават горната граница на цените, ще бъде извършено при среден приход, чрез използването на най-актуалното световно средно съдържание на един килограм поща, при което пратка с формат Е тежи 0.273 килограма. В случаи, при които собствените цени надвишават горната граница на цените при средно тегло на пратка с формат Е от 0.273 килограма, ще се прилага горният праг на цените за пратка и за килограм; като алтернатива, избраният оператор може да вземе решение да намали собствените си цени до равнище, което съответства на разпоредбите на параграфи 1.6 и 3, както е приложимо.
1.6.2	Когато са налице цени за множество пакети, базирани на дебелина, трябва да се използва по-ниската вътрешна цена за пратки с тегло до 250 грама и по-високата вътрешна цена на пратки с тегло над 250 грама.
1.6.3	Когато при равностойни вътрешни услуги се прилагат цени за различни зони, трябва да се използва средна стойност, както е посочено в Правилниците, и вътрешните цени за зони, които не са съседни, трябва да бъдат изключени при определянето на средната стойност. Като алтернатива, определянето на цени за зони може да бъде базирано на действителното средно претеглено разстояние на входящите малки пакети (Е) (за последната календарна година).
1.6.4	Където равностойна вътрешна услуга и цена включват допълнителни характеристики и услуги, които не са част от основната услуга, като проследяване, предаване срещу подпис и обявена стойност и тези характеристики се отнасят към всички теглови стъпки, посочени в параграф 1.6, тогава от вътрешната цена трябва да се приспадне по-малката от съответната вътрешна допълнителна цена, допълнителната цена или предложените ориентировъчни цени в Актовете на Съюза. Общото намаление за всички допълнителни услуги не може да надвишава 25% от вътрешната цена.
2	Където горните граници на цените за всяка страна, изчислени в съответствие с параграф 1.6, водят до приход, изчислен за малък пакет (Е) с тегло 0.273 килограма, който е по-нисък от прихода, изчислен за същата пратка със същото тегло на базата на цените, посочени по-долу, собствените цени не трябва да бъдат по-високи от следните стойности:
2.1	за 2026 г., 0.819 СПТ за пратка и 1.842 СПТ за килограм;
2.2	за 2027 г., 0.856 СПТ за пратка и 1.925 СПТ за килограм;
2.3	за 2028 г., 0.895 СПТ за пратка и 2.012 СПТ за килограм;
2.4	за 2029 г., 0.935 СПТ за пратка и 2.103 СПТ за килограм;
2.5	за 2030 г., 0.977 СПТ за пратка и 2.198 СПТ за килограм;
1.3.6 до	(отпада.)
2.5[footnoteRef:5] [5:  Номериране на неизменената версия на Конвенцията.] 


3	В допълнение към горната граница на цените, посочена в 1.6, цените за дадена година не трябва да водят до увеличение с повече от 10% в прихода за малък пакет (Е) с тегло 0.273 килограма, в сравнение с предходната година.
3.1	Започвайки с цените, в сила от 2027 г., всички неизползвани увеличения могат да бъдат пренасяни от предходни години и да се прилагат в допълнение към увеличенията по параграф 3. Не повече от 10 процентни пункта от неизползваните увеличения могат да бъдат пренасяни от една година към следващата.

4	Когато общият поток от писмовни пратки между страните в група В и от тези страни до страните в група А е под 25 тона годишно за 2026 г. и под 15 тона годишно за 2027 г., цените за малък пакет (Е) се определят, както следва:
4.1	През 2026 г., в съответствие с параграф 1.2.
4.2	От 2027 г., се прилагат собствените цени в 1.4, освен ако приходът от собствени цени при тегло от 0.273 килограма е по-висок от приходът, изчислен за същата пратка при същото тегло, въз основа на цените, посочени по-долу, в който случай се прилагат следните цени:
4.2.1	за 2027 г., 1.322 СПТ за пратка и 2.972 СПТ за килограм;
4.2.2	за 2028 г., 1.381 СПТ за пратка и 3.106 СПТ за килограм;
4.2.3	за 2029 г., 1.443 СПТ за пратка и 3.246 СПТ за килограм;
4.2.4	за 2030 г., 1.508 СПТ за пратка и 3.392 СПТ за килограм.

5	За цените, които са в сила от 2026 г., съотношението между собствената цена за пратка и цената за килограм не трябва да се изменя с повече от пет процентни пункта, нагоре или надолу, в сравнение със съотношението от предходната година. За цените, които са в сила от 2027 г., няма ограничения по отношение на горепосоченото съотношение. За цените, които са в сила от 2028 г. и следващите години, съотношението между собствената цена за пратка и цената за килограм, не може да се променя с повече от 20 процентни пункта, нагоре или надолу, в сравнение със съотношението от предходната година.
5.1	Прилагането на параграф 5 не трябва да води до отрицателно съотношение между цената за пратка и цената за килограм.
5.2	Допълнителни уточнения са посочени в Правилниците.

4[footnoteRef:6]	(отпада.) [6:  Номериране на неизменената версия на Конвенцията.] 


6	За избраните оператори, които са избрали да обявят собствени цени за малки пакети (Е) в предходна календарна година и не съобщят различни собствени цени за следващата година, ще продължат да се прилагат съществуващите собствени цени, освен ако същите не са в противоречие с разпоредбите на този член. Избраният оператор може да събира минималните цени, посочени в параграф 2.

6.1	За избраните оператори, които са избрали да не обявят собствени цени за малки пакети (Е) в предходна календарна година и не съобщят собствени цени за следващата година, цените за възнаграждения за малък пакет (Е) се основават на по-ниската от стойностите на приходите при тегло 0,273 килограма между горната граница на цените по точка 1.6 и максималното увеличение по точка 3, като се прилага същото съотношение между цената за пратка и цената за килограм от предходната година.
6.2	За избраните оператори, които не са предоставили цените за единични пощенски пратки с предимство за еквивалентни вътрешни услуги по параграф 1.6 до 1 май на годината, предхождаща годината, в която цените влизат в сила, се прилагат цените за единични пощенски пратки с предимство, използвани за изчисляването за предходната година да съответния избран оператор. Ако съответния избран оператор не е уведомил Международното бюро за цените на единични пощенски пратки с предимство през нито една предходна година, се прилагат минималните цени, предвидени в параграф 2.
6.2.1	Ако до 1 май на годината, предхождаща годината, в която цените влизат в сила, цените на единичните пощенски пратки с предимство са намалени, в сравнение с уведомяването за тези цени през предходна година, Международното бюро трябва да бъде уведомено от съответния избран оператор за всяко намаление на вътрешната цена, посочена в този член. 

6[footnoteRef:7]	(отпада.) [7:  Номериране на неизменената версия на Конвенцията.] 


7‎	Избран оператор на страна членка, който през 2018 г. е получил общ годишен обем от входящи писмовни пратки над 75 000 тона (съгласно официалната информация, предоставена на Международното бюро или друга официална информация, проверена от Международното бюро), може да обяви собствени цени за малки пакети (Е), различни от тези за потоците писмовни пратки от страните в група В, които не надвишават 5 тона годишно през 2026 г. и 15 тона през 2027 г. или от страните в група С, които не надвишават 75 тона за календарната година, за която се прилагат цените. Избраният оператор също така ще има право да не прилага ограниченията за максимално увеличение на приходите, както е посочено в параграф 3 за потоци поща към, от и между неговата страна и която и да е друга страна.
7.1	Когато избран оператор на страна членка се позовава на параграф 7, всички други съответни избрани оператори (включително тези от групи В и С, чиито изходящи потоци са посочени в параграф 7), могат да направят същото и да декларират собствени цени за малки пакети (Е) по отношение на посочения по-горе избран оператор, без да подлежат на максималните ограничения за увеличаване на приходите, предвидени в параграф 3.
7.2	По отношение на всички такива съответни избрани оператори, които избират да прилагат собствени цени съгласно параграф 7.1 (включително тези от групи В и С, чиито изходящи потоци са посочени в параграф 7), се прилагат реципрочно същите условия за обявяване на собствени цени на избрания оператор, който се е позовал на параграф 7. Параграфи 8.1 и 8.2 на този член също се прилагат към всички такива съответни избрани оператори.
7.3	От 2027 г., когато избран оператор прилага собствени цени в съответствие с параграфи 7.1 и 1.4, съотношението между цените за пратка и за килограм трябва да бъде същото, с възможно отклонение от 0.1 процентни пункта. 

8	Преразглеждане на съотношението разходи-цени
8.1	В случай, че компетентен орган, който осъществява контрол върху пощенския оператор, прилагащ опцията в параграф 7, определи че, с оглед покриването на всички разходи за обработване и доставяне на малки пакети (Е), собствените цени на този избран оператор трябва да бъдат базирани на съотношение разходи към цена, което надвишава 70% от вътрешната цена за единична пощенска пратка, тогава това съотношение за дадения избран оператор може да надвишава 70%, с ограничението, че използваното съотношение разходи към цена няма да надвишава с един процентен пункт по-високата от двете стойности – 70% или съотношението разходи към цена, използвано при изчисляването на собствените цени, които в момента са в сила, ненадвишаващо 80%, и при условие, че избраният оператор е предоставил заедно със своето уведомление до Международното бюро и цялата допълнителна информация съгласно параграф 1.4, включително писмено потвърждение на тази информация от посочения по-горе орган. В случай, че избран оператор повиши съотношението разходи към цена, въз основа на подобно решение на компетентен орган, тогава трябва да уведоми Международното бюро за това съотношение до 1 май на годината, предхождаща годината на прилагането на това съотношение. По-нататъшни уточнения, свързани с разходите и приходите, които ще бъдат използвани за изчисляване на специфичното съотношение разходи към цена, са посочени в Правилниците. 
8.2	В случай, че компетентен орган, който осъществява контрол върху избран оператор, класифициран в група С, определи че с оглед покриването на всички разходи за обработване и доставяне на малки пакети (Е), горната граница на цените на избрания оператор трябва да се основава на съотношение разходи-цена, което надвишава 70% от вътрешната цена за единична пощенска пратка, тогава това съотношение за дадения избран оператор може да надвишава 70%, при условие че избраният оператор е предоставил заедно със своето уведомление до Международното бюро и цялата допълнителна информация съгласно параграф 1, включително писмено потвърждение на тази информация от посочения по-горе орган. В случай, че избран оператор повиши съотношението разходи към цена, въз основа на подобно решение на компетентен орган, тогава трябва да уведоми Международното бюро за това съотношение до 1 май на годината, предхождаща годината на прилагането на това съотношение. По-нататъшни уточнения, свързани с разходите и приходите, които ще бъдат използвани за изчисляване на специфичното съотношение разходи към цена, са посочени в Правилниците. 
‎
‎9 до	(отпада.)
‎10.3[footnoteRef:8] [8:  Номериране на неизменената версия на Конвенцията.
] 


‎9	В случай, че избран оператор използва възможността да обяви собствени цени съгласно параграф 7, въпросният избран оператор трябва да обмисли как да предостави на другите изпращащи избрани оператори на страните членки, на недискриминационна основа, пропорционално коригирани такси за обем и разстояние, доколкото е възможно и съответстващо на равностойни услуги на избрания оператор в страната получател, съгласно взаимно договорено двустранно търговско споразумение, в рамките на правилата на националния регулаторен орган.

10	Всякакви допълнителни условия и процедури за собствените цени, приложими към малките пакети (Е), са посочени в Правилниците.

11	Никакви уговорки не се прилагат към този член.

[bookmark: _Hlk209090449]Член XVI
(изменя член 30)
Крайни разходи. Разпоредби, прилагани за определяне на цените за възнаграждение за писмовни пратки, съдържащи документи (с размери P и G)

1 до	(отпада.)
4[footnoteRef:9] [9:  Номериране на неизменената версия на Конвенцията.
] 


1	Цените за възнаграждение за пратка и за килограм за малки писмовни пратки (P) и за големи писмовни пратки (G), съдържащи документи се изчисляват на базата на 70% от цените за малка писмовна пратка с (Р)  тегло 20 гр. и за голяма писмовна пратка(G) с тегло 175 гр., без ДДС или други данъци. 

2	Съветът за пощенска експлоатация определя условията за изчисляване на цените, както и необходимите експлоатационни, статистически и счетоводни процедури за размяната на пощенски пратки, разделени според техните размери.

3	Цените, прилагани за  определена година, няма да доведат до повишаване с повече от 13% в приходите от крайни разходи за писмовна пратка от размера P/G с тегло 42.3 гр. 

4	Цените, прилагани за малки (Р) и големи (G) писмовни пратки не могат да надвишават:
4.1	за 2026 г., 0.473 СПТ за пратка и 3.692 СПТ за килограм;
4.2	за 2027 г., 0.508 СПТ за пратка и 3.969 СПТ за килограм;
4.3	за 2028 г., 0.546 СПТ за пратка и 4.267 СПТ за килограм;
4.4	за 2029 г., 0.587 СПТ за пратка и 4.587 СПТ за килограм;
4.5	за 2030 г., 0.631 СПТ за пратка и 4.931 СПТ за килограм.

9 до	(отпада.)
9.4[footnoteRef:10] [10:  Номериране на неизменената версия на Конвенцията.
] 

5	Цените, прилагани за малки (Р) и големи (G) писмовни пратки не могат да бъдат по-ниски от:
5.1	за 2026 г., 0.345 СПТ за пратка и 2.690 СПТ за килограм;
5.2	за 2027 г., 0.361 СПТ за пратка и 2.811 СПТ за килограм;
5.3	за 2028 г., 0.377 СПТ за пратка и 2.937 СПТ за килограм;
5.4	за 2029 г., 0.394 СПТ за пратка и 3.069 СПТ за килограм;
5.5	за 2030 г., 0.412 СПТ за пратка и 3.207 СПТ за килограм.

11 до	(отпада.)
‎‎17[footnoteRef:11] [11:  Номериране на неизменената версия на Конвенцията.
] 


6	Никакви уговорки не се прилагат към този член.

[bookmark: _Hlk209090486]Член XVII
(отпада член 31)
[bookmark: _Hlk209090504]Крайни разходи. Разпоредби, прилагани за потоците поща към,
от и между избраните оператори на страните от преходната система

(отпада.)

[bookmark: _Hlk209090521]Член XVIII
(изменя член 32)
Фонд за подобряване на качеството на услугите

1	С изключение за чувалите „М”, пратките „Търговска кореспонденция – международен отговор” и пощенските пратки в големи количества, крайните разходи, заплащани от всички страни към страните, класифицирани като слаборазвити и включени в група С за целите на крайните разходи и Фонда за качество на услугите, са обект на завишение с 20% спрямо стойностите, посочени в член 28, 29 или 30, за захранването на Фонда за подобряване на качеството на услугата в тези страни. Никакво плащане от подобен вид не се извършва между страните от група С.

2	С изключение за чувалите „М”, пратките „Търговска кореспонденция – международен отговор” и пощенските пратки в големи количества, крайните разходи, заплащани от страните, класифицирани в категорията на страните от група А към страните, класифицирани в категорията на страните от група С, с изключение на слаборазвитите, посочени в параграф 1, са обект на завишение, съответстващо на 10 % от стойностите, посочени в член 28, 29 или 30, за целите на захранването на Фонда за подобряване на качеството на услугата в тези страни.

3	С изключение за чувалите „М”, пратките „Търговска кореспонденция – международен отговор” и пощенските пратки в големи количества, крайните разходи, заплащани от страните, класифицирани в категорията на страните от група В (с изключение на тези, които са се присъединили към целевата система от 2016 г.), към страните, класифицирани в категорията на страните от група С, с изключение на слаборазвитите, посочени в параграф 1, са обект на завишение, съответстващо на 10 % от стойностите, посочени в член 28, 29 или 30, за целите на захранването на Фонда за подобряване на качеството на услугата в тези страни.

4	С изключение за чувалите „М”, пратките „Търговска кореспонденция – международен отговор” и пощенските пратки в големи количества, крайните разходи, заплащани от страните, класифицирани в категорията на страните от група В, които са се присъединили към целевата система от 2016 г., към страните, класифицирани в категорията на страните от група С, с изключение на слаборазвитите, посочени в параграф 1, са обект на завишение, съответстващо на 5 % от стойностите, посочени в член 28, 29 или 30, за целите на захранването на Фонда за подобряване на качеството на услугата в тези страни.

5	С изключение за чувалите „М”, пратките „Търговска кореспонденция – международен отговор” и пощенските пратки в големи количества,  завишение от 1%, изчислено въз основа на крайните разходи, заплащани от страните, класифицирани в категорията на страните от групи А и В, към страните, класифицирани в категорията на страните от група В, които са се присъединили към целевата система от 2016 г., трябва да бъде внесено в общ фонд, създаден с цел подобряване на качеството на услугите в страните, класифицирани в групи В и С и управляван по правила, определени от Съвета за пощенска експлоатация.

6	С изключение за чувалите „М”, пратките „Търговска кореспонденция – международен отговор” и пощенските пратки в големи количества,  завишение от 0.5 %, изчислено въз основа на крайните разходи, заплащани от страните, класифицирани в категорията на страните от групи А и В, към страните, класифицирани в категорията на страните от група В, които са се присъединили към целевата система от 2016 г., трябва да бъде внесено в специална сметка, която да бъде част от общия фонд, посочен в параграф 5, с цел подобряване на качеството на услугите в страните в група С, класифицирани от Организацията на обединените нации като най-слабо развити държави и управляван по правила, определени от Съвета за пощенска експлоатация.

7	В съответствие с правилата, определени от Съвета за пощенска експлоатация, всяка неизползвана сума, която е внесена съгласно параграфи 1, 2, 3 и 4 и натрупана през предходните четири години във Фонда за подобряване на качеството на услугата (считано от 2018 г. като начална година), трябва също да бъде прехвърлена към общия фонд, посочен в параграф 5 на този член. За целите на настоящия параграф, само средствата, които не са използвани за одобрени от Фонда проекти за подобряване на качеството на услугата в рамките на две години след получаване на последните финансови вноски за който и да е четиригодишен период, както е посочено по-горе, трябва да бъдат прехвърлени към споменатия общ фонд.

8	Натрупаните крайни разходи, заплащани за целите на захранването на Фонда за подобряване на качеството на услугата в страните от група С, са най-малко 20 000 СПТ на година за всяка възползваща се страна. Допълнителните суми, необходими за постигането на тази минимална сума, се фактурират на страните от групи А и В, пропорционално на разменените обеми.

9	Съветът за пощенска експлоатация ще приеме или актуализира процедури с цел финансирането на проекти по Фонда за подобряване на качеството на услугата.

[bookmark: _Hlk209090589]Член XIX
(изменя член 33)
Разпоредби, прилагани за определяне на цените за възнаграждение за колетни пратки

1	Общи разпоредби
1.1	През 2026 г., за колетите, разменяни между два избрани оператора се вземат входящи териториални цени, изчислени като се комбинират основната цена за колет и основната цена за килограм, определени от Правилниците.
1.1.1	През 2026 г., глобалната минималната основна цена съответства на 4.25 СПТ за колет с тегло от 5 килограма. Глобалната минимална основна цена се получава от прилагането на следната формула: 2.85 СПТ за колет плюс 0.28 СПТ за килограм. Всеки избран оператор трябва да събира поне тази глобална минимална основна цена.
1.1.2	Избраните оператори могат да повишат техните основни цени за колет и за килограм с до 40%, въз основа на характеристиките на предоставяната услуга, съгласно разпоредбите, предвидени в Правилниците.
1.1.3	Цените, цитирани в параграфи 1.1, 1.1.1 и 1.2, са за сметка на избрания оператор на страната на местопроизхождението, освен ако Правилниците не предвиждат отклонения от този принцип.
1.1.4	Входящите териториални цени трябва да са едни и същи за цялата територия на всяка страна. 
1.2	Започвайки с цените, в сила от 2027 г. нататък, всеки избран оператор трябва да  уведоми Международното бюро за вътрешните си цени за еквивалентни услуги, с оглед определянето на горна граница на цените за колетни пратки.  
1.2.1	Горните граници цените за всяка страна се определят чрез линейна регресия от 7 пункта, съответстващи на 100% от цената за единична пощенска пратка с предимство на равностойната вътрешна услуга за колетни пратки с проследяване, с тегло от 250 гр., 500 гр., 1 килограм, 2 килограма, 5 килограма, 10 килограма и 20 килограма, без всякакви данъци.
1.2.2	Вътрешната цена за единична пратка за пратки, еквивалентни на колети, предлагани от избрания оператор в неговата вътрешна услуга, е тази, която е в сила към 1 май на годината, предхождаща годината, за която ще се прилагат цените за възнаграждение за колети, и съответства на определените максимални размери и форма на колетните пратки.
1.2.3	Когато в еквивалентната вътрешна услуга се прилагат зонални цени, се използва средната цена, както е определена в Правилниците, като вътрешните цени за несъседни зони се изключват при определянето на средната цена. Алтернативно, определянето на използваната зонална цена може да се основава на действителното среднопретеглено разстояние на входящите колети (за най-скорошната календарна година).
1.2.4	Когато цените за единични пощенски пратки с предимство във вътрешната услуга се определят изключително въз основа на техния размер или обем, а не на теглото им, тези цени се използват за определяне на стойностите по точка 1.2.1 в съответствие с условията, определени в Правилниците.
1.2.5	Избран оператор на страна от група C може да избере да не предоставя своите вътрешни цени в съответствие с приложимите разпоредби на параграф 4.
1.2.6	За избраните оператори, които не са предоставили цените за единични пощенски пратки с предимство за еквивалентни вътрешни услуги по параграф 1.2 до 1 май на годината, предхождаща годината, в която цените влизат в сила, се прилагат цените за единични пощенски пратки с предимство, използвани за изчисляването за предходната година да съответния избран оператор. Ако съответния избран оператор не е уведомил Международното бюро за цените на единични пощенски пратки с предимство през нито една предходна година, се прилагат минималните цени, предвидени в параграф 5.
1.2.6.1	Ако до 1 май на годината, предхождаща годината, в която цените влизат в сила, цените на единичните пощенски пратки с предимство са намалени, в сравнение с уведомяването за тези цени през предходна година, Международното бюро трябва да бъде уведомено от съответния избран оператор за всяко намаление на вътрешната цена, посочена в този член. 
1.3	В допълнение, избраните оператори могат да уведомяват Международното бюро в срок до 1 май на годината, предхождаща календарната година, в която ще се прилагат собствените цени, относно собствените си цени за пратка и собствените си цени за килограм, изразени в национална валута или СПТ, които ще се прилагат в следващата календарна година за колетни пратки. Международното бюро трябва всяка година да преобразува обявените в национална валута собствени цени в стойности, изразени в СПТ. За да се изчислят цените в СПТ, Международното бюро трябва да използва среден месечен валутен курс за петмесечен период, който приключва до последния ден на месец февруари на годината, предхождаща календарната година, в която ще се прилагат собствените цени. Получените стойности на цените ще бъдат съобщавани от Международното бюро чрез циркулярно писмо, не по-късно от 1 юли на годината, предхождаща календарната година, в която ще се прилагат собствените цени. 

2	При средно тегло на колетна пратка от 4.652 килограма, собствените цени не трябва да бъдат по-високи от максималния годишен приход, определен, както следва:
2.1	2027 г.: 25% от прихода, изчислен при тегло от 4.652 килограма, въз основа на горните граници на цените в 1.2 и 75% от прихода, изчислен при тегло от 4.652 килограма, въз основа на входящите териториални цени, в сила от 2026 г.;
2.2	2028 г.: 50% от прихода, изчислен при тегло от 4.652 килограма, въз основа на горните граници на цените в 1.2 и 50% от прихода, изчислен при тегло от 4.652 килограма, въз основа на входящите териториални цени, в сила от 2026 г.;
2.3	2029 г.: 75% от прихода, изчислен при тегло от 4.652 килограма, въз основа на горните граници на цените в 1.2 и 25% от прихода, изчислен при тегло от 4.652 килограма, въз основа на входящите териториални цени, в сила от 2026 г.;
2.4	2030 г.: 100% от прихода, изчислен при тегло от 4.652 килограма, въз основа на горната граница на цените в 1.2;
[bookmark: _Hlk190182777]2.5	В точки 2.1 до 2.4 по-горе входящите териториални цени представляват базовите цени за колет и за килограм по точка 1.1 за 2026 г., допълнително увеличени с 40% и намалени с 1,200 СПТ на колет. Намалението от 1.200 СПТ не се прилага за тези избрани оператори, чиито цени на вътрешни услуги, нотифицирани съгласно точка 1.2.1, включват известие за доставяне. 

3	Максимални годишни увеличения и намаления
3.1	Когато максималният годишен приход по т. 2 е по-висок от прихода от предходната година,  увеличен с 20%, тогава приходът от предходната година, увеличен с 20% заменя максималния приход по т. 2.
3.2	Когато максималният годишен приход по т. 2 е по-нисък от прихода от предходната година, намален с 10%, тогава приходът от предходната година, намален с 10% заменя максималния приход по т. 2. 
3.3	За цените, в сила от 2027 г., приходът за предходната година е приходът, изчислен при тегло от 4.652 килограма, въз основа на базовите цени за колет и за килограм по т. 1.1 за 2026 г., допълнително увеличени с 40% и намалени с 1.200 СПТ за колет. 
3.3.1	Намалението от 1.200 СПТ по параграф 3.3 не се прилага за тези избрани оператори, чиито цени за вътрешни услуги, нотифицирани съгласно точка 1.2.1, включват известие за доставяне.
3.4	За цените, в сила от 2028 г., приходът за предходната година е приходът, изчислен при тегло от 4.652 килограма, въз основа на собствените цени за пратка и за килограм. 

4	Започвайки с цените, в сила от 2027 г., ако компетентен орган, упражняващ надзор върху избран оператор, класифициран в страна от група С, установи че вътрешните тарифи по т. 1.2.1 не са определени във връзка с разходите, избраният оператор може да замени максималният приход по т. 2 и 3 по-горе с базовите цени за колет и за килограм по т. 1.1 за 2026 г., допълнително увеличени с 40% и впоследствие намалени с 1.200 СПТ за колет. Започвайки с цените, в сила от 2028 г., избраният оператор, който се позовава на разпоредбите по т. 4, може да прилага годишно увеличение от 4.5% към тези цени.
4.1	Определението на компетентния орган по точка 4 се представя писмено на Международното бюро до 1 май на годината, предхождаща годината, в която цените влизат в сила. 
4.2	Избраният оператор, който се позовава на параграф 4, трябва да определи собствени цени за колет и за килограм в съответствие с всички останали разпоредби на настоящия член. Приходът, изчислен при тегло от 4.652 килограма, въз основа на тези собствени цени, не трябва да надвишава:
4.2.1	2027 г.: 10.697 СПТ;
4.2.2	2028 г.: 11.177 СПТ;
4.2.3	2029 г.: 11.679 СПТ;
4.2.4	2030 г.: 12.204 СПТ.

5	Когато максималните приходи, изчислени в съответствие с параграфи 2, 3 и 4, водят до приход, изчислен за колет с тегло 4,652 килограма, който е по-нисък от прихода, изчислен за същия колет при същото тегло въз основа на минималните глобални цени, посочени по-долу, собствените цени не могат да бъдат по-високи от следните цени:

5.1	за 2027 г., 4.560 СПТ за пратка и 0.448 СПТ за килограм;
5.2	за 2028 г., 4.765 СПТ за пратка и 0.468 СПТ за килограм;
5.3	за 2029 г., 4.979 СПТ за пратка и 0.489 СПТ за килограм;
5.4	за 2030 г., 5.203 СПТ за пратка и 0.511 СПТ за килограм.

6	Определянето дали собствените цени надвишават максималните приходи по параграфи 2, 3 и 4 се извършва въз основа на приходите, изчислени при средно тегло на колет от 4,652 килограма.  В случаите, когато нотифицираните собствени цени надвишават максималните приходи по параграфи 2, 3 и 4, се прилагат разпоредбите на параграф 7.1; алтернативно, съответният избран оператор може да избере да намали своите собствени цени до ниво, което е в съответствие с разпоредбите на настоящия член.
6.1	Собствената цена за колет по параграф 6 не може да бъде по-ниска от максималния стимул, свързан с изпълнението, определен в Правилниците. Тази сума се приспада от собствената цена за колет, публикувана чрез циркуляр на Международното бюро не по-късно от 1 юли на годината, предхождаща годината, в която собствените цени ще се прилагат.
6.2	Избраният оператор може да възстанови сумата по точка 6.1, изцяло или частично, чрез предоставяне на елементи на услугата, в съответствие с разпоредбите, установени в Правилниците. 

7	За избраните оператори, които са избрали да обявят собствени цени за колети в предходна календарна година и не съобщят различни собствени цени за следващата година, ще продължат да се прилагат съществуващите собствени цени, освен ако същите не са в противоречие с разпоредбите на този член. Избраният оператор може да събира минималните цени, посочени в параграф 5.
7.1	За избраните оператори, които са избрали да не обявят собствени цени за колети в предходна календарна година и не съобщят собствени цени за следващата година, цените за възнаграждения се основават на максималните приходи по параграфи 2 и 3, като се прилага същото съотношение между цената за пратка и цената за килограм от предходната година, както е определено съгласно разпоредбите на параграф 4, както е подходящо.

8	Зпочвайки с цените, в сила от 2027 г. и нататък, за колети с известие за доставяне се прилага допълнително плащане от 1.200 СПТ на пратка или цената, приложима за известие за доставяне във вътрешната услуга. Това възнаграждение не се изплаща на онези избрани оператори, чиито вътрешни цени за услуги, нотифицирани съгласно точка 1.2.1, включват известие за доставяне. 
8.1	Избраните оператори, които прилагат еквивалентни цени за вътрешната си услуга, трябва да уведомяват Международното бюро в срок до 1 май на годината, предхождаща календарната година, в която ще се прилагат тези цени, без всякакви данъци. За да се изчислят цените в СПТ, Международното бюро трябва да използва среден месечен валутен курс за петмесечен период, който приключва до последния ден на месец февруари на годината, предхождаща календарната година, в която ще се прилагат собствените цени. Получените стойности на цените трябва да бъдат публикувани, в същото циркулярно писмо, посочено в параграф 1.3.  

9	Когато вътрешните цени за колет с тегло 4.652 килограма с доставка до несъседни зони са били изключени от изчисляването на горните граници на цените по точка 1.2, избраният оператор на местоназначението може да прилага допълнителна цена към своите собствени цени за пратки, доставяни до тези зони, която съответства на или е по-ниска от разликата между тези стойности, в съответствие с условията, определени в Правилниците. 

2 до	(отпада.)
2.2[footnoteRef:12] [12:  Номериране на неизменената версия на Конвенцията.
] 


10	Всеки избран оператор, чиито служби участват в пренасянето по море на колети, има право да изисква цени за пренасяне по море. Тези цени са за сметка на избрания оператор на страната на местопроизхождението, освен ако Правилниците не предвиждат отклонения от този принцип.

10.1	За всяка използвана морска служба, цената за пренасяне по море е определена в Правилниците, в зависимост от подразделението за разстояние. 
10.2	Избраните оператори имат право да завишават максимално с 50 % цената за пренасяне по морски път, изчислена съгласно параграф 10.1. За сметка на това, те могат да я намаляват по своя преценка. 

[bookmark: _Hlk209090675]Член XX
(изменя член 35)
Специфични разпоредби за уреждането на сметките 
и плащанията за размяна на международни пощенски пратки

1. Урежданията на сметките във връзка с дейности, извършени съгласно настоящата Конвенция (включително урежданията на сметките за транспортиране (упътване) на пощенските пратки, урежданията на сметките за обработване на пощенските пратки в страната на местоназначението или на транзит и урежданията на сметките за обезщетения за загубване, ограбване или повреждане на пощенски пратки), се основават  на и се изготвят в съответствие с разпоредбите на Конвенцията и на останалите Актове на Съюза и не изискват изготвянето на каквито и да е документи от избрания оператор, освен в случаите, предвидени в Актовете на Съюза.

2	С оглед гарантиране предоставянето на универсалната пощенска услуга, както е определена в член 3 и целостта на международната пощенска мрежа, избраните оператори осъществяват плащания за дейностите, които извършват съгласно Актовете на Съюза. След извършване на уреждането, ако избран оператор не заплати на друг избран оператор своевременно безспорни задължения, произтичащи от такива операции, в съответствие със съответните разпоредби на Актовете на Съюза, кредиторът - избран оператор може да преустанови предоставянето на пощенски услуги съгласно съответните процедури, установени в Правилниците (без да се засягат насоките на Административния съвет по въпроси от основна политика и принципи).

[bookmark: _Hlk209090755]Член XXI
(изменя член 36)
Правомощие на Съвета за пощенска експлоатация да определя сумата на
разходите за пощенски пратки

1	Съветът за пощенска експлоатация има право да определя разходите, цените и други елементи, както е посочено в параграф 1.3, които трябва да бъдат платени от избраните оператори, съгласно условията посочени в Правилниците: 
1.1	транзитни цени за обработката и пренасянето на експедиции с писмовни пратки, от най-малко една трета страна;
1.2	основна цена и цена за пренасяне по въздушен път, които се прилагат за въздушната поща;
1.3	елементи на стимули, свързани с изпълнението, за колети;

1.4	транзитни териториални цени за обработката и пренасянето на колети от трета страна;
1.5	цени за пренасяне по морски път за пренасянето на колетите по морски път;
1.6	изходящи териториални цени за предоставянето на услугата за връщане на стоките чрез пощенски колети.

2	Преразглеждането, което би могло да бъде направено, с помощта на методология, осигуряваща справедливо заплащане на избраните оператори, осигуряващи услугите, трябва да се основава на проверени и представителни икономически и финансови данни. Евентуалната промяна, за която може да се вземе решение, влиза в сила на дата, определена от Съвета за пощенска експлоатация.

[bookmark: _Hlk209090778]Член XXII
Влизане в сила и срок на действие на Допълнителния протокол 
към Всемирната пощенска конвенция

Настоящият Допълнителен протокол влиза в сила от 1 януари 2027 г. (с изключение на член IV, V, X, XII до XIX и XXI, както и промените в параграфи 2.1, 2.4 и 3.3 на член VIII и параграфи 4.2, 6.1.1.1 и 6.1.1bis на член IX, които влизат в сила от 1 януари 2026 г.) и ще остане в сила за неопределено време. 

[bookmark: _GoBack]В уверение на което пълномощните представители на правителствата на страните членки съставиха настоящия Допълнителен протокол, който ще има същата сила и същата стойност, както ако неговите разпоредби бяха включени в самия текст на Всемирната пощенска конвенция и подписан от тях в един екземпляр, депозиран пред генералния Директор на Международното бюро. Копие от него ще бъде предадено на всяка от една от страните-членки от Международното бюро на Всемирния Пощенски Съюз.

Изготвен в Дубай, 19 септември 2025 г.




